open-index/open-wikipedia-markdown huggingface dataset:
Reidar Øksnevad

**Reidar Adolf Peter Karl Øksnevad** () var ein norsk bibliotekar, litteraturhistorikar, bibliograf og statsstipendiat.

Han var lærarson og sju år eldre bror av radiomannen Toralv Øksnevad. Han tok artium i Bergen 1904, og studerte så litteratur ved Universitetet i Oslo. Han vart cand.philol. 1910 på ei premiert avhandling om Maurits Hansen. I 1905 arbeidde han som journalist i Bergens Tidende, frå 1910-1912 som litteraturkritikar i Verdens Gang og 1911-1913 for Norlis forlag. 

Øksnevad reiste i 1912 til Paris og vart buande der i 34 år. Han arbeida som lektor i norsk ved Sorbonne 1913-17 og 1918-19, og som bibliotekar ved den norske avdelinga av *Bibliothèque Sainte Geneviève* 1924-28 og 1940-45. I denne perioden skreiv han artiklar for fleire aviser og tidsskrift, bøker som *Fransk og norsk : pariserbreve og artikler* (1920), og redigerte fleire antologiar av typen *Fransk elskovsfilosofi* (1922), *Gamle franske livsfilosofer* (1923), *Franske prosadigte* (1925) og *Tysk livsvisdom* (1920).

Den viktigaste innsatsen til Øksnevad er likevel dei tre seriane hans av bibliografiar:
* *Utlandet i norsk litteratur*. Han redigerte ein serie selektive bibliografiar med titlar som *Danmark i norsk litteratur* (1953). I alt kom det ut ni slike oversiktar over korleis kultur, historie og samfunn i desse landa er skildra i norsk litteratur. 
* *Avisen og norsk litteratur*. Han redigerte fire bibliografiar med titlar som *"Social-demokraten" og norsk litteratur 1886-1923*, som omfattar skjønnlitterære bidrag og litteraturkritikk i vedkommende aviser. Bibliografiane omfatta forutan Sosial-demokraten òg Dagbladet, Tidens Tegn og Verdens Gang. 
* Dei to bibliografiane hans *Norsk litteraturhistorisk bibliografi 1900-1945* og *Norsk litteraturhistorisk bibliografi : 1946-1955* er framleis grunnleggjande kjelder.

Han vart utnemnd til statsstipendiat i 1950, og var medlem av Vitskapsakademiet frå 1956. Etter han døydde fall boksamlinga hans til Universitetsbiblioteket i Bergen. 

## Kjelder

* *Denne artikkelen bygger på «[[:nb:Reidar Øksnevad|Reidar Øksnevad]]» frå , den 12. februar 2009.* 
** * oppgav desse kjeldene:*
* Øyvind Anker. «Reidar Øksnevad» I: *Norsk biografisk leksikon*, 1. utg.


## Bakgrunnsstoff
* sambok 42 bøker skrevet/redigert av Øksnevad
Oskar Øksnes

**Oskar Ingemann Øksnes** () var ein norsk politikar frå Arbeidarpartiet.

## Landbruksminister
Oskar Øksnes var statsråd og sjef for landbruksdepartementet (landbruksminister) i Odvar Nordli si regjering 25. januar 1976 - 4. februar 1981, og deretter i regjeringa Brundtland I 4. februar til 14. oktober 1981.

## Øksnes-utvalet
Øksnes vart i 1972 leiar for Øksnes-utvalet som som i 1974 kom med utgreiinga «Støtteordninger i jordbruket», som danna mykje av grunnlaget for det såkalla jamstillingsvedtaket som Stortinget vedtok i 1975: Å jamstille bøndenes sine inntekter med gjennomsnittleg industriarbeidarløn. I 1976 vart Oskar Øksnes landbruksminister. Dermed fekk han ansvaret for å gjennomføre jamstillingsvedtaket.

## Utdanning og karriere
Øksnes var utdanna sivilagronom frå Norges Landbrukshøgskole og arbeidde som driftsagronom i Nord-Trøndelag frå 1948 til 1955. Han hadde òg eit spesialoppdrag i Landbruksdepartementet i 1952–1953. Seinare vart han fylkesagronom i Nord-Trøndelag fram til 1963, før han flytta til Molde og vart fylkeslandbrukssjef i Møre og Romsdal. Han var statssekretær i Landbruksdepartementet i perioden 1964–1965. Han vart fylkeslandbrukssjef i Nord-Trøndelag i 1975 – ei stilling han hadde fram til 1986, avbrote av perioden som landbruksminister i åra 1976-1981.

## Heider
Øksnes vart i 1987 slått til Riddar av 1. klasse av St. Olavs Orden.

## Kjelder
*
Økosofi

**Økosofi** eller **økofilosofi** er ei nemning nytta om økologisk vitskapsfilosofi, som vart grunnlagd av mellom anna Arne Næss og Sigmund Kvaløy Setereng. Nemninga byggjer på filosofi og økologi og ordet tyder naturvisdom. Økosofien byggjer på teknikker frå andre filosofar, studerer vilkåra for god nok kunnskap om økosystem og er rota til mange miljørørsler i Noreg. Økosofien er skildrande og ikkje normgjevande. 

Økofilosofi er òg ei fellesnemning for filosofiske system (òg normgjevande) som byggjer på økologisk innsikt.  

## Kjelder

* *Delar av denne artikkelen bygger på «[[:nb:Økosofi|Økosofi]]» frå , den 12. februar 2009.* 
 
*
Koma

**Koma** (*coma*, frå gresk 'djup søvn') er ein kroppsleg tilstand der ein er djupt medvitslaus. I medisinsk terminologi vert mellom anna skalaen Glasgow Coma Scale brukt for å avgjere medvitsnivået til ein pasient.

Koma kan førekome i mange ulike gradar, og ved mange ulike sjukdommar. Tilstanden kan mellom anna førekome ved hjerneskade, sukkersjuke, epilepsi, leversvikt og nyresvikt.
À

**À** (A med grav aksent, liten bokstav **à**) er ein bokstav som vert nytta i fleire språk. Det er ikkje noko språk som ser på denne bokstaven som ein eigen bokstav, han vert sett på som eit avbrigde av *[[a]]*. På fransk vert han nytta til å skilja ord som elles ville vore uttala likt (styreordet *à* og bøyingsforma *a* av verbet *avoir*). I pinyin-systemet for å skriva kinesisk med latinske bokstavar tyder à ein fallande tone og i vietnamesisk ein låg, fallande tone. På italiensk vert han nytta til å syna at det skal leggjast trykk på ei staving.
Fathi Arafat

Dr. **Fathi Arafat** (fødd 1933 i Jerusalem, død 1. desember 2004) var president i palestinarane sin Raude Halvmåne frå 1978 og fram til han døydde, og var ein yngre bror av Yasir Arafat.

Gjennom leiarstillinga si i Raude Halvmåne var han også fungerande helseminister for palestinske flyktningar som lever utanfor Gaza og Vestbreidda. Fathi var utdanna innan medisin ved universitetet i Kairo, og tok eksamen der i 1957. I 1998 vart han æresdoktor (*Honorary Doctorate of Science*) ved det internasjonale universitetet i Sri Lanka.

## Andre verv
* Medlem av Det palestinske nasjonalrådet (PNC) frå 1967.
* Hovuddelegat ved WHO sin årlege *World Health Assembly* i Genève frå 1982.
* President i *Palestine Higher Council of Health (PCH)* frå 1992.
* President i *Palestine Academy for Science and Technology* (tidlegare *Palestine Academy for Scientific Research*) frå 1992.

Han døydde av magekreft på eit sjukehus i Kairo.

## Bakgrunnsstoff
* Dr. Fathi Arafat sin CV ved ''Palestine Academy for Science & Technology''
Plateselskap

Eit **plateselskap** er eit selskap som spesialiserer seg på produksjon, distribusjon og promotering av musikk- og videoopptak på ulike format, i hovudsak på CD, LP, DVD, SACD og tidlegare kassett.

Eit plateselskap kan vere, eller vere del av, eit stort, internasjonalt underhaldningskonsern, og vil då grunna marknadsføringa ofte operera med fleire platemerke, eller labelar etter det engelske «record label». Eit plateselskap kan òg vere eit mindre, uavhengig firma - då ofte med distribusjonsavtale med eit av dei store selskapa. 

## De fire store selskapa
Dei fleste større plateselskap er i dag eigd av store multinasjonale verksemder som representerer den største delen av musikk- og filmindustrien, men talet uavhengige plateselskap har den siste tida auka. I 2005 blei 81.87% av all musikk som blei seld i USA distribuert av «dei fire store»: EMI, Universal Music, Sony BMG og Warner Music Group. Berre 18,13% blei seld av uavhengige plateselskap.

## Bakgrunnsstoff
* RIAA Radar  - Sjekk kva for nokre musikkutgjevingar som er gjevne ut av eit plateselskap som samarbeider med RIAA (engelsk)


* *Denne artikkelen bygger på «[[:nb:Plateselskap|Plateselskap]]» frå , den 12. februar 2009.*
I’ve Got a Feeling

«**I’ve Got a Feeling**» er ein song av The Beatles på albumet *[[albumet Let it Be|Let It Be]]* frå 1970. Songen er skriven av John Lennon og Paul McCartney og er sydd saman av to songar, McCartney sin «I’ve Got a Feeling» og John Lennon sin «Everybody had a Hard Year».

McCartney-songen vart skriven for den nye kjærasten hans, Linda Eastman, som han snart kom til å gifte seg med og teksten uttrykker at ho er den kvinna han alltid har vore på jakt etter. Lennon-songen startar kvar einaste linje med «everybody» (*alle*). Medan McCartney-songen er optimistisk hadde Lennon verkeleg hatt eit hardt år: Han hadde skilt seg frå den første kona si, Cynthia Powell, den nye kjærasten Yoko Ono hadde hatt ein spontanabort og han vart sjølv arrestert for å oppbevare narkotika.

I filmen *[[filmen Let It Be|Let It Be]]* påstår Lennon at han skreiv «Everybody had a Hard Year» natta før, men det finst eit filmopptak frå BBC frå 1968 der han syng ein tidleg versjon av songen, medan han spelar akustisk gitar i heimen sin i Ascot.

## Medverkande
*Paul McCartney – bassgitar, solovokal
*John Lennon – rytmegitar, solovokal
*George Harrison – sologitar
*Ringo Starr – trommer
*Billy Preston – elektrisk piano
:Personell per Ian MacDonald

## Kjelder

* *Denne artikkelen bygger på «[[:nb:I've Got a Feeling|I've Got a Feeling]]» frå , den 12. februar 2009.* 
** * oppgav desse kjeldene:*
*** Turner, Steve. *A Hard Day's Write: The Stories Behind Every Beatles' Song*, Harper, New York: 1994


## Bakgrunnsstoff
* Alan W. Pollack om «I've Got a Feeling»
*
Arafatberget

**Arafatberget** (også kalla **Arafathøgda** eller **Arafatfjellet**) er ein granittås aust for Mekka. Det er også kjent som Nådefjellet (*Jabal ar-Rahmah*). Åsen er staden der Muhammed leverte avskjedstalen sin til muslimane som hadde følgt han under hadj då livet hans nærma seg slutten. Det stig omtrent 70&nbsp;m over sletta.

Området som omringar Arafatberget vert kalla for **Arafatsletta**. Nemninga Arafatberget vert nokre gonger brukt om både åsen og sletta. Det er ein viktig stad i islam, fordi pilegrimane brukar ettermiddagen der under hajj, på den niande dagen av dhul-hidja. Å vere til stades på Arafatsletta på rett dag er avgjerande for at pilegrimsreisa skal vere gyldig. Mange pilegrimar vert verande heile natta i ei vakenatt.

## Fotnotar

## Bakgrunnsstoff
Songen Let It Be

«**Let It Be**» er ein song av The Beatles, som først vart gjeven ut på singel, og så på albumet med same namn, *[[albumet Let It Be|Let It Be]]* i 1970.

## Opphav
Sjølv om teksten på songen ofte vert feiltolka til å vere ein hymne til Jomfru Maria, er han i røynda ei hyllest til Paul McCartney si eiga mor, Mary, som døydde då han var 14 år. Han skreiv songen etter å ha hatt ein draum om ho, slik det kjem fram i første vers: 


When I find myself in times of trouble
Mother Mary comes to me 
Speaking words of wisdom 
Let it be 
And in my hour of darkness 
She is standing right in front of me 
Speaking words of wisdom 
Let it be


John Lennon var etter seiande særs kritisk til songen då McCartney spelte han for resten av bandet, sidan han rekna med at «Mother Mary» i teksten berre var ein sjølvrettferdig referanse til kristendom. The Beatles la likevel ekstra arbeid i songen då han vart spelt inn i januar 1969 og sleppt som singel i mars 1970. Det skulle verte den aller siste singelen frå The Beatles som kvartett.

McCartney var inspirert av gospel- og soulstemma til Aretha Franklin då han i desperasjon starta å skrive «Let It Be» i 1968 med tankane på mor si: «Eg er ikkje sikker på om ho nytta orda 'let it be'», fortalte han seinare, «men det var essensen i rådet hennar». Bodskapen i den spirituell songen var kanskje til sist ei bøn om fred og forsoning med The Beatles, at uansett usemje og trugselen om oppløysing, la det vere (*let it be*).

«Let It Be» er rekna som The Beatles sin svanesong.

## Versjonar
Det er fleire offisielle versjonar av «Let It Be». Singelutgåva vart produsert av George Martin, men i løpet av det same året miksa Phil Spector songen på nytt for albumet med eit anna arrangement og ein ny gitarsolo. McCartney var særs misnøgd med handteringa Spector gav songen, og fekk først songen gjort på nytt i 2003 då albumet *[[Let It Be... Naked]]* kom ut, ikkje berre med «Let It Be» vaska for lydbiletet til Spector, men samtlege songar på albumet. Det er òg ein fjerde versjon av songen på albumet *The Beatles [[Anthology 3]]*.

McCartney spelte piano, eit Blüthner Flügel frå Leipzig, Tyskland, på songen, medan Lennon spelte bass. George Harrison spelte gitarsolo, og Ringo Starr trommer, som vart framheva med ekko av Spector, noko Starr mislikte. På albumet *Let it Be... Naked* kan ein høyre den originale tromminga hans. I tillegg spelte Billy Preston orgel.

## Medverkande
**The Beatles**

* Paul McCartney – solo- og korvokal, piano, maracas, elektrisk piano, bass (endeleg utgåve)
* John Lennon – 6-strengsbass (tidleg opptak og filmopptak), korvokal
* George Harrison – sologitar, korvokal
* Ringo Starr – trommer

**Andre musikarar**  
* Billy Preston – Hammondorgel
* Linda McCartney – korvokal
* Studiomusikarar - orkester

## Salslister og salstrofé

### Vekeslister

### Årslister

### Salstrofé

## Kjelder

* *Denne artikkelen bygger på «[[:nb:Let It Be (sang)|Let It Be (sang)]]» frå , den 12. februar 2009.* 
*** oppgav desse kjeldene:*


## Bakgrunnsstoff
* Tekst
Get Back

«**Get Back**» er ein song av The Beatles, hovudsakleg skriven av Paul McCartney og tilskriven Lennon/McCartney. Songen vart opphavleg gjeve ut som singel 11. april 1969 og tilskriven «The Beatles with Billy Preston». Han vart seinare avsluttingssporet på *[[albumet Let It Be|Let It Be]]* i 1970, som var det siste albumet til The Beatles før dei vart oppløyst. Singelen nådde førsteplassen i mange land, mellom anna heimlandet Storbritannia, USA, Canada, Australia, Frankrike, Vest-Tyskland, Mexico og Noreg.

Melodien voks fram under ein jam den 7. januar 1969, medan dei øvde for albumet. I løpet av få minutt kom McCartney med noko tekst.

Under innspelinga vart Billy Preston med på Fender Rhodes elektrisk piano. Den endelege innspelinga er frå 27. januar 1969.

## Medverkande
* Paul McCartney – solovokal, bassgitar
* John Lennon – sologitar, harmonivokal
* George Harrison – rytmegitar
* Ringo Starr – trommer
* Billy Preston – elektrisk piano

## Salslister og salstrofé

### Salslister

### Salstrofé

## Ander utgåver
Fleire andre artistar har spelt inn songen, mellom andre Amen Corner, Doris Troy, Elvis Presley, Elton John, Ike & Tina Turner, Rod Stewart, Status Quo, Al Green og Nitty Gritty Dirt Band.

## Kjelder

* *Denne artikkelen bygger på «[[:en:|en:]]» frå , den 12. februar 2009.* 
** * oppgav desse kjeldene:*
* Lewisohn, Mark (1988). *The Complete Beatles Recording Sessions*. Hamlyn Publishing Group. ISBN 0-600-55784-7.
* Lewisohn, Mark (1996). *The Complete Beatles Chronicle*. Chancellor Press. ISBN 0-7607-0327-2.
* Miles, Barry (1998). *The Beatles: A Diary*. Omnibus Press. ISBN 0-7119-6315-0.
* Sulpy, Doug & Schweighhardt, Ray (2003). *Get Back: The Beatles Let It Be Disaster*. Helter Skelter Publishing. ISBN 1-900924-83-8.

## Bakgrunnsstoff
* Alan W. Pollack om «Get Back»
The Ballad of John and Yoko

«**The Ballad of John and Yoko**» er ein song av The Beatles gjeven ut som ein singel i mai 1969. Songen er hovudsakleg skriven av John Lennon, men er på vanleg vis tilskriven Lennon/McCartney. Songen omhandlar Lennon sitt ekteskap med Yoko Ono og ting dei gjorde i lag. Songen vart spelt inn like før mesteparten av songane til *[[Abbey Road av The Beatles|Abbey Road]]* vart spelte inn. 

Songen er ein ballade på den tradisjonelle måten som eit forteljande dikt i ein song, men ikkje sett ut i frå moderne popmusikk, der ein ballade er ein sakte, ofte sentimental kjærleikssong. Songen vart den 17. og siste førsteplassen Beatles fekk i Storbritannia. 

## Innspeling
Songen vart spelt inn av Lennon og Paul McCartney. George Harrison var på ferie og Ringo Starr var oppteken med ei filminnspeling. Lennon fekk brått inspirasjon til å skrive og spele inn songen og ringde McCartney og foreslo at dei spelte han inn utan å vente på dei to andre. 

Lennon var på solovokal og spelte dei to sologitarane, akustisk gitar og perkusjon. McCartney song harmonivokal og spelte bass, trommer og maracas. 

Arbeidstittelen til songen var «The Ballad of John and Yoko (They’re Going to Crucify Me)». 

## Medverkande
I følgje Ian MacDonald og Mark Lewisohn:
* John Lennon – solovokal, sologitarar, akustisk gitar, perkusjon
* Paul McCartney – harmonivokal, bass, trommer, piano, maracas

## Salslister og salstrofé

### Salslister

### Salstrofé

## Kjelder

**Denne artikkelen bygger på «[[:en:The Ballad of John and Yoko|The Ballad of John and Yoko]]» frå ,  den 12. februar 2009.* 
*** oppgav desse kjeldene: * 

## Bakgrunnsstoff
* Alan W. Pollack om songen
Ehud Barak

**Ehud Barak** () er ein israelsk politikar og yrkesmilitær som i perioden 1999–2001 var den tiande statsministeren i Israel. Han har også vore leiar i det israelske arbeidarpartiet Avoda.

Barak verva seg i den israelske hæren i 1959 og tenestegjorde i 35 år. Han vert rekna som ein av dei store krigsheltane i Israel og gjorde aktiv krigsteneste i 1967 og 1973. Då han forlét militæret hadde han graden generalløytnant (den høgste i det israelske forsvaret). Mellom 1983 og 1986 var han leiar for militæretterretninga og frå 1991 til 1994 var han generalstabssjef i det israelske forsvaret.

Han satsa på ein politisk karriere på 1990-talet. I 1995 vart innanriksminister i regjeringa til Yitzhak Rabin og etter at han vart myrda, utanriksminister i regjeringa til Shimon Peres i perioden 1995–1996. Han vart vald inn i Knesset i 1996 og vart medlem i utanriks- og forsvarskomiteen. Han vart same år vald til leiar for det israelske arbeidarpartiet, og den 17. mai 1999 vart han vald til statsminister i Israel. Han forlét statsministerposten den 7. mars 2001 etter å tapt valet mot Ariel Sharon. I 2001 gjekk han òg av som partileiar, men i 2007 vart han vald til leiar att og vart samtidig forsvarsminister.

I 2011 forlet Barak Arbeidarpartiet for å skipa eit nytt parti, Ha'Atzma'ut ('Sjølvstendepartiet').
## Kjelder
Tradisjonell jazz

**Tradisjonell jazz** eller **trad-jazz** er ein musikksjanger som var populær i Storbritannia og Australia frå 1940-åra og gjennom 1950-åra, og som framleis har tilhengjarar i dag. Sjangeren er basert på New Orleans-jazzen. Britiske og australske band i denne sjangeren kopierte stilen til artistar som Sidney Bechet eller King Oliver.

Meiningane er delte om nemninga «tradjazz» er eit godt namn fordi enkelte hevdar at jazz er ein folkemusikktradisjon som mange andre musikkstilar, medan andre igjen hevdar at jazz bryt med tradisjonell musikk, slik at «tradisjonell jazz» vert ei motseieleg nemning. 

I Storbritannia brukte ein å danse til tradjazz og skip jive, ein etterkomar frå jive og swingdans i 1950- og 1960-åra. Banda til Chris Barber, Ken Colyer, Humphrey Lyttleton og Alex Welsh var dei mest kjende. 

## Kjelder

* *Denne artikkelen bygger på «[[:en:Trad jazz|Trad jazz]]» frå , den 12. februar 2009.* 
 

## Bakgrunnsstoff
* Allmusic om trad jazz
Besna Kobila

**Besna Kobila** er ein av dei høgaste fjelltoppane søraust i Serbia med ei høgd på 1923 meter over havet. Han ligg 35 km aust for byen Vranje. Det ligg ei fjellhytte på Besna Kobila og frå her tar det ein til ein og ein halv time å nå toppen. Området er kjent som ein vindfull stad.
Bogićevica

**Bogićevica** (albansk *Bogiçevica*; serbisk Богићевица, *Bogićevica*) er eit fjellområde i Prokletije. Det dekkjer delar av Albania, Montenegro og Kosovo. Området er om lag 15 km langt og 10 km breitt. Her finst fleire fjelltoppar på over 2000 meter og to av dei er høgare enn 2500 meter over havet. Marijaš (2533 moh) og Maja e Ropës (2502 moh) ligg begge i Kosovo. Byane Dečani i Kosovo og Tropojë i Albania ligg nær området. 

## Fjelltoppar
* Marijaš - (2533 moh)
* Maja e Ropës - (2502 moh)
* Pasji - (2405 moh)
* Maja Bogiçaj - (2404 moh)
* Krš Bogićevica - (2374 moh)
* Pčelin krš - (2372 moh)
* Tromeđa - (2366 moh)
* Hridski krš - (2358 moh)
* Maja e Ram Arucit - (2358 moh)
* Mali Pasji vrh - (2284 moh)
* Ujkov krš - (2275 moh)
* Velika Kleka - (2268 moh)
* Maja e Špalit - (2203 moh)
* Kožnjar - (2154 moh)
* Mali Hrid - (2092 moh)
* Veliki Hrid - (2073 moh)

## Bakgrunnsstoff
* Bogićevica/Bogiçevica på summitpost.org
Cer

**Cer** (serbisk *Цер* eller *Cer*) er eit fjell i Serbia, 30 km frå Šabac og 100 km vest for Beograd. Det høgaste punktet er 687 meter over havet. 

Under den første verdskrigen vart slaget ved Cer utkjempa her, der Serbia slo Austerrike-Ungarn.

## Kjelder

* *Denne artikkelen bygger på «[[:en:Cer (mountain)|Cer (mountain)]]» frå , den 13. februar 2009.*
Crnoljeva

**Crnoljeva** (serbisk Црнољева; albansk Carralevë* eller *Mali i Carralevës) er eit fjell sentralt i Kosovo som deler dei to geografiske regionane Kosovosletta og Metohija. Crnoljeva er òg eit punkt der dei tre nedslagsfelta i Serbia møter kvarandre (og tre av fire på Balkan), noko som gjer fjellet til eit stort hydrografisk knutepunkt. På albansk er fjellet kalla opp etter landsbyen Carraleva.

Crnoljeva ligg sør i sentrale område av Kosovo, mellom dalane til elvane Drenica (i aust) og Miruša og Topluga (i vest). Fjellet strekkjer seg frå nord tils ør og deler Prizren-senkinga i Metohija frå Drenica-regionen på Kosovosletta. Den høgaste toppen er Topila på 1177 meter over havet, medan Drmanska glava (926 moh) utgjer det hydrografiske knutepunktet. Ein annan fjelltopp er Korenik (1142 m).

Crnoljeva er rik på malm, hovudsakleg krom, magnesitt og kol. Midt over fjellet kryssar vegen Uroševac-Prizren. 

Av elvar som spring ut frå fjellet finn ein: 
* Drenica, Topila og Crnoljeva reka; gjennom Sitnica drenerer dei mot Svartehavet. 
* Nerodimka; gjennom Lepenac drenerer ho ut i Egearhavet;
* Banja, Miruša og Topluga; gjennom Kvite Drin drenerer dei ut i Adriahavet;

Større busetnader rundt Crnoljeva er Štimlje (aust), Suva Reka, Blace, Banjë, Mališevo (vest), Lapušnik, Komorane (nord) og Carraleva (aust).

## Kjelder

* *Denne artikkelen bygger på «[[:en:Crnoljeva|Crnoljeva]]» frå , den 13. februar 2009.*
Đeravica

**Đeravica**, **Djeravica** eller **Gjeravica** (albansk *Gjeravica*; serbisk *Đeravica*, Ђеравица) er det høgaste fjellet i Kosovo og det nest høgaste i Prokletije og heile Dei dinariske Alpane. Det har ei høgd på 2656 meter over havet. Fjellet ligg nordvest i Kosovo nær grensa til Albania. I Dei dinariske Alpane er berre Maja Jezercë i Albania høgare med 2694 meter over havet.

Mellom 1992 og 2006 var fjellet det høgaste i Den føderale republikken Jugoslavia, og så i statsunionen Serbia og Montenegro. I følgje serbiske styrersmakter som reknar Kosovo som ein del av deira område, er fjellet i dag det høgaste i Serbia.

Fjellet er noko forskjellige frå resten av Prokletije fordi det manglar den steinete, kalksteinsframtoninga som fjella i Albania har. Dette gjer det enklare å nå toppen av fjellet. Det ligg mange små bresjøar nær toppen. Den største av desse er Đeravicasjøen like under toppen, som er kjelda til elva Erenik.

## Nærliggande busetnader

* Dečani
* Junik
* Peć
* Belaje

## Kjelder

* *Denne artikkelen bygger på «[[:en:Đeravica|Đeravica]]» frå ,  den 13. februar 2009.* 
*** oppgav desse kjeldene:*

## Bakgrunnsstoff

* Summitpost om Đeravica
* Đeravica på Peakware
* Bilete av Prokletije
Pasji vrh

**Pasji vrh** (serbisk Пасји врх, tyder 'hundetoppen'; albansk *Maja e Qenit*) er ein fjelltopp på grensa mellom Kosovo og Montenegro. Han når 2405 meter over havet og ein del av Prokletijefjella. Toppen er ein av dei høgaste i Bogićevica-området. Andre fjelltoppar i området er Marijaš på 2533 som er det aller høgaste i Bogićevica.

## Kjelder

* *Denne artikkelen bygger på «[[:en:Dog Peak, Prokletije|Dog Peak, Prokletije]]» frå , den 13. februar 2009.*
Avala

**Avala** (serbisk Авала) er eit fjell ved byen Beograd, hovudstaden i Serbia. Han vert kalla eit av to «fjell i Beograd», det andre er Kosmaj, og ligg søraust for sjølve byen med eit flott utsyn over Beograd, Vojvodina og Šumadija. Det har ei høgd på 511 meter over havet.

Avala ligg 16&nbsp;km søraust for Beograd og høyrer hovudsakleg til kommunen Voždovac, bortsett frå austlege område som høyrer til Grocka og dei sørlegaste som høyrer til Sopot.

## Geografi og geologi

Avala er det nordlegaste fjellet i Šumadija. Fram til 600&nbsp;000 år sidan, då det omliggande låglandet var havbotn i det indre Pannoniske havet, var Avala ei øy og er derfor rekna som ein del av Dei pannoniske øyfjella.

Fjellet består av serpentin, kalkstein og magmatiske bergartar. Avala hadde noko malm, hovudsakleg bly og kvikksølv. Gruvedrifta har vorte sport tilbake til antikken, men har vore nedlagd sidan 1960-åra.

## Historie

I mellomalderen låg byen Žrnov på toppen av Avala. I 1442 vart han erobra av Det osmanske riket, som bygde ein ny bye her som eit motsvar til festninga i Beograd.

Fjellet har vore verna sidan 1859. I 1934 vart ruinane av den gamle byen Žrnov fjerna for å gje plass til monumentet for den ukjende helten. Som ein del av Jugoslavia vart området erklært nasjonalpark, men det mista denne statusen i 1946. I 1965 var det 202 meter høge Avala TV-tårn bygd på toppen, ein av dei høgaste strukturane på heile Balkan. Tårnet hadde ein restaurant 120 meter over bakken. Tårnet vart øydelagd under NATO-bombinga av Serbia i 1999. I 2006 starta gjenoppbygginga av tårnet, som stod ferdig i 2008.

## Kjelder

**Denne artikkelen bygger på «[[:en:Avala|Avala]]» frå ,  den 13. februar 2009.* 
*** oppgav desse kjeldene:*
** *Mala Prosvetina Enciklopedija*, 3. utg. (1986), Vol.I; Prosveta; ISBN 86-07-00001-2
** Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
** *Turističko područje Beograda*, "Geokarta", 2007, ISBN 86-459-0099-8
Beleg

**Beleg** (albansk *Maja Beleg* eller *Beleg*; serbisk Белег) er eit fjell med i høgd på 2102 meter over havet i Kosovo og Montenegro. Han er det nest høgaste fjellet i Mokna i Prokletijefjella etter Pogled. Beleg ligg nokre kilometer nordvest for byen Istok i Kosovo.

## Kjelder

* *Denne artikkelen bygger på «[[:en:Beleg Mountain|Beleg Mountain]]» frå , den 13. februar 2009.*
Dramadol

**Dramadol** (serbisk Драмадол, albansk *Maja Dramadol*) er ein fjelltopp på Hajla i Prokletije på grensa mellom Montenegro og Kosovo. Fjellet har ei høgd på 2120 meter over havet og ligg vest for sjølve Hajla.

## Kjelder

* *Denne artikkelen bygger på «[[:en:Dramadol|Dramadol]]» frå , den 13. februar 2009.*
Golija

**Golija** (serbisk Голија) er eit fjell sørvest i Serbia mellom byane Ivanjica og Novi Pazar. Fjellet er ein del av Dei dinariske Alpane og er tett skogkledd med eit stort biologisk mangfald. Fjellet er derfor ein del av Golija-Studenica biosfærereservat, det første UNESCO-MAB-registrerte biosfærereservatet i Serbia. Her ligg òg eit skisenter og fleire historiske monument og kloster. 

## Geografi
Golija strekkjer seg frå nord til sør i ei S-form mellom Novi Pazar i sør og Ivanjica i nord. Dei høgaste toppane er Jankov kamen (1833 moh), Radulovac (1785 moh), Bojevo Brdo (1748 moh) og Crni Vrh (1725 moh). Toppane gjev flott utsyn til skogane og engane i Golija, samt dei nærliggande fjella Kopaonik, Komovi og Prokletije. 

Elvane Moravica og Studenica spring ut frå elvane. 

Innanfor reservatet ligg Studenica kloster, som er ein kulturell verdsarvstad og ein populær turistdestinasjon, medan klostera Sopoćani, Stari Ras og Klisura.

## Kjelder

* *Denne artikkelen bygger på «[[:en:Golija|Golija]]» frå , den 13. februar 2009.* 
 

## Bakgrunnsstoff
* Biletgalleri frå Golija
Hajla

**Hajla** (albansk *Hajlë* eller *Hajla*, serbisk Хајла) er eit fjell mellom Kosovo, Serbia og Montenegro. Det har fleire toppar på over 2000 meter over havet. Det høgaste er på 2403 moh. og sjølve toppen heiter òg Hajla. På nordsida av fjellet har elva Ibar kjelda si, og frå sørsida renn elva Pećka Bistrica. Hajla er òg det høgaste fjellet i den nordlege delen av Prokletije. I Kosovo dannar Hajla ein del av den 25&nbsp;km lange Rugovakløfta. Den næraste byen er Peć i Kosovo.

### Høgaste toppar
* Hajla (2403 m)
* Vranovačka Hajla (2281 m)
* Dramadol (2120m)
* Škreljska Hajla (2011 m)

## Kjelder

* *Denne artikkelen bygger på «[[:en:Hajla|Hajla]]» frå , den 13. februar 2009.*
Junikfjella

**Junikfjella** er eit fjell på grensa mellom Albania og Kosovo i Prokletijefjella. Dei har ei høgd på 2280 meter over havet. På den kosovoiske sida ligg regionen Metohija, om lag 8,5 km nordvest for Junik kommune. 

## Kjelder

* *Denne artikkelen bygger på «[[:en:Junik Mountains|Junik Mountains]]» frå , den 13. februar 2009.*
Kopranik

**Kopranik** er eit fjell  i Kosovo med ei høgd på 2460 moh. Kopranik er ein del av Prokletijefjella. På nordsida av fjellet ligg Rugovakløfta, som er ein populær turistdestinasjon i Prokletije og heile Kosovo.

## Kjelder

* *Denne artikkelen bygger på «[[:en:Kopranik|Kopranik]]» frå , den 13. februar 2009.*
Kozjak

**Kozjak** (makedonsk Козјак) er eit fjell på grensa mellom Nord-Makedonia og Serbia. Det ligg nordaust for Kumanovo. Den høgaste toppen på Kozjak er 1284 meter over havet.

Under den andre verdskrigen vart Kozjak okkupert av chetnikane til Draza Mihajlovic og var åstad for harde kampar mellom desse og den makedonske nasjonale frigjeringsarmeen.

På Kozjak ligg det kjende Prohor Pčinjski kloster.

## Kjelder

* *Denne artikkelen bygger på «[[:en:Kozjak|Kozjak]]» frå , den 13. februar 2009.*
Liqenat

**Liqenat** er eit fjell vest i Kosovo, nær grensa til Montenegro i Prokletijefjella, med ei høgd på 2341 meter over havet. Liqenat dannar ein del av Rugovakløfta i Kosovo. På Leqinat ligg to innsjøar, Vesle Liqenatsjøen og Liqenatsjøen.

## Kjelder

* *Denne artikkelen bygger på «[[:en:Liqenat|Liqenat]]» frå ,  den 13. februar 2009.*
Koritnik

**Koritnik** er eit fjell nordaust i Albania og sør i Kosovo. Det har ei høgd på 2393 moh. Fjellet er heilt omringa av greiner av Kvite Drin. I Kosovo ligg landsbyane Šar og Zur ved fjellet. 

## Kjelder

* *Denne artikkelen bygger på «[[:en:Koritnik|Koritnik]]» frå , den 13. februar 2009.*
Kosmaj

**Kosmaj** (serbisk Космај) er eit fjell sør for Beograd, hovudstaden i Serbia. Med ei høgd på 626 meter over havet er fjellet det høgaste punktet i hele byområdet. og vert rekna som eit av dei to fjella ved Beograd i lag med Avala.

Kosmaj ligg om lag 40 km søraust for sjølve Beograd og høyrer til kommunane Mladenovac og Sopot, Grocka, Barajevo og Voždovac.

## Kjelder

* *Denne artikkelen bygger på «[[:en:|en:]]» frå , den 13. februar 2009.* 
** * oppgav desse kjeldene:*
** *Mala Prosvetina Enciklopedija*, Third edition (1985); Prosveta; ISBN 86-07-00001-2
** Marković, Jovan Đ. (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
** *Turističko područje Beograda*, "Geokarta", 2007, ISBN 86-459-0099-8



## Bakgrunnsstoff
Tromsø Alpinsenter

**Tromsø Alpinsenter** ligg ved Kroken i Tromsø. 

## Bakgrunnsstoff
* Heimesidene til Tromsø Alpinsenter
San Francisco internasjonale lufthamn

**San Francisco internasjonale lufthamn** (offisielt: *San Francisco International Airport*, ofte berre kalla *SFO*) er ei stor internasjonal lufthamn som ligg 21 km sør for bykjernen i San Francisco, California, USA, nært ved dei mindre byane Millbrae og San Bruno. Lufthamna har ruter til andre stader i Nord-Amerika og til Europa, Asia og Australasia.

I San Francisco Bay Area er lufthamna den største, men i delstaten California er Los Angeles International Airport den travlaste. I 2006 var lufthamna målt i passasjerar den 13. største i USA, og den 23. største i verda. Ho blir nytta i stor grad av United Airlines, Virgin America og Alaska Airlines.

Lufthamna har mange servicetilbod for passasjerane, mellom anna eit stort utval av mat- og drikkestader, butikkar, oppbevaring av bagasje, dusjar, ein medisinsk klinikk og assistanse for passasjerar som har gått seg bort.

## Historie

Flyplassen blei opna den 7. mai 1927 på eit 150 dekar (607.000 m²) stort område som tidlegare hadde vore beitemark. Landet blei leigd ut av den framståande lokale grunneigaren Ogden L. Mills, (som igjen hadde leigd området frå bestefaren hans Darius O. Mills) og bli kalla *Mills Field Municipal Airport*. Flyplassen heitte Mills Felt til 1931, då han blei omdøypt til *San Francisco Municipal Airport*. *Municipal* blei erstatta med *International* i 1955.

US Weather Bureau begynte å gjere vêrobservasjonar på Mills Field i mai 1927. Vêrobservasjonane heldt fram under National Weather Service, som blei halde ved like av Bay Area vêrvarslingskontor i kontrolltårnet, fram til kontoret blei flytta til Redwood City.

United Airlines brukte Mills Field-flyplassen samt Oakland Municipal Airport for sine tenester utover 1930-talet.

Frå 1935 av brukte Pan American World Airways anlegget som terminal for sitt *China Clipper*-sjøfly, som flaug over Stillehavet.

## Kjelder

* *Denne artikkelen bygger på «[[:en:San Francisco International Airport|San Fransisco International Airport]]» frå , den 13. februar 2009.*
Myrflangre

**Myrflangre** (*Epipactis palustris*) er ei plante i&nbsp;flangreslekta *Epipactis* i&nbsp;orkidéfamilien (marihandfamilien) Orchidaceae.

## Utsjånad

Denne orkidéen har ein heilt spesiell utsjånad, med store kvite blomstrar og ei grasiøs utforming har blant anna botanikaren Axel Blytt rekna han for å vera den vakraste blomeen i Noreg. Han blir ikkje så høg, rundt 40 centimeter, men han er slank og har lange, smale blad.

Blomstrane til myrflangre er kvite, store og sit i aks på rundt ti blomstrar. Samla gjer dei eit stort inntrykk. Myrflangre har jordstenglar.

## Utbreiing
Ein finn han i Europa, Nordvest-Afrika, Kaukasus og Vest-Sibir

Myrflangre er knytt til kalkrik (alkalisk) myr, samtidig som han er varmekjær. Svært mykje kalkrik myr har blitt dyrka opp, og det har ført til at myrflangre har blitt utrydda mange stader. Arten har nå få veksestader igjen i Noreg. Ein berømt veksestad der han framleis finst er Slåttemyra i Nittedal kommune i Akershus fylke.

Arten veks nå rundt Oslofjorden og i Rogaland. Sidan habitatet til arten framleis er truga, er myrflangre totalfreda i Noreg. Myrflangre er også raudlista som sterkt truga (EN).

Arten finst òg i Sverige (status LC, svensk namn *kärrknipprot*), i Danmark (NT, dansk namn *sump-hullæbe*) og i Finland (EN, finsk namn *suoneidonvaippa*).

Myrflangre (engelsk namn *marsh helleborine*) veks spreidde stader i England, Wales, Skottland og Irland. I både den britiske og den irske raudlista har arten status som livskraftig (LC). Lokalt er han nær truga (NT) i England, men livskraftig (LC) i Skottland og Wales.

I Estland (estisk namn *soo-neiuvaip*) er myrflangre vanleg over heile landet og er rekna som livskraftig (LC). Det er òg registrert ein varietet *E.&nbsp;palustris* var. *ochroleuca* sør i landet. I Latvia (latvisk namn *purva dzeguzene*) er arten temmeleg vanleg over heile landet på opne og halvopne fuktige stader. På den latviske raudlista er han klassifisert med usikker status (kategori 4 – *nepietiekami pētītas*). I Litauen (litauisk namn *pelkinis skiautalūpis*) veks arten over heile landet og er ein av dei mest vanlege orkidéartane i landet. Han er rekna som livskraftig.

I Benelux veks arten (nederlandsk namn *moeraswespenorchis*, fransk namn *épipactis des marais*) spreidde stader i Nederland, særleg nær kysten, men er i tilbakegang. I Flandern i Belgia finst han òg mest nær kysten, medan han i Vallonia mest er å finne i Ardennane. I den nederlandske raudlista er arten rekna som sårbar (VU, *kwetsbaar*). I Belgia er han rekna som nær truga (NT, *bijna in gevaar*) i Flandern og kritisk truga (CR, *menacé d'extinction*) i Vallonia. I Luxembourg er han rekna som sterkt truga (EN).

## Hybridar
Hybriden mellom myrflangre og raudflangre (*Epipactis atrorubens* × *palustris* eller *Epipactis* ×*pupplingensis*) er registrert i Sverige.

## Referansar





## Bakgrunnsstoff
*
Grafisk profilering

**Grafisk profilering** er arbeidet med visuell marknadsføring av ei verksemd eller eit produkt gjennom heilskapleg grafisk design, det vil seie gjennom bilde og tekst som har ei felles visuell utforming. Produktet av dette arbeidet kallar ein **grafisk profil**, og det omfattar bruken av logoar og merke, fargar og skrift på nettsider og trykksaker (visittkort, brosjyrer, annonser, plakatar og anna), profilerings- og reklameartiklar, skilt, uniformer, bildekor og liknande.

Omgrepet *profilering* kjem frå av ordet *[[profil]]*. Ein profil er noko som utmerkar seg på ein karakteristisk måte med særtrekk og eigenart. Behovet for profilering kjem når for eksempel ei bedrift eller organisasjon ønskjer å markere seg overfor kundar og medlemmer, og vil framstå tydeleg og gjenkjenneleg, einskapleg og velorganisert. Ein grafisk profil kan også styrke bedriftskulturen og opplevinga dei tilsette har av einskap. Nye profilar kan dessutan gi signal om generell fornying og nye mål for verksemda.  

Grafisk profilering blir oftast utført av reklamebyrå som utarbeider ein stilmanual, som er ei nøyaktig oppskrift eller eit sett med retningslinjer for den visuelle framtoninga til verksemda. Store bedrifter har strenge detaljreglar for korleis dei visuelt skal profilere seg og framstå utåt.

På engelsk blir ein grafisk profil ofte kalla *corporate identity*.

## Sjå au
* Stilmanual
* Visuell kommunikasjon
* Merkevarebygging
* Reklame
Reklamebyrå

Eit **reklamebyrå** er eit firma som sørgjer for tenester og produkt innan markedskommunikasjon og reklame. Kundane er organisasjonar, bedriftar og andre som treng hjelp til å planlegge og gjennomføre profesjonell audiovisuell og visuell kommunikasjon overfor ei bestemt målgruppe. Oppdraga kan derfor omfatte alt frå internasjonale reklamekampanjar og grafisk og anna profilering til klistremerke, annonseutforming og vevdesign. Yrkesgrupper som arbeider i eit reklamebyrå, er blant anna markedsøkonomar, tekstforfattarar og grafiske designarar.

## I Noreg
*[[Reklamebyråforeningen]]* i Noreg blei stifta i 1911. Den gjekk i 2003 saman med Kreativt Forum (stifta i 1967) til ei ny foreining for alle som arbeider med kommersiell kommunikasjon.

## Sjå au
* Reklame
* Informasjon og samfunnskontakt
Svanhild

**Svanhild** er eit kvinnenamn av norrønt opphav, sett saman av *svanr*, 'svane', og *[[hild]]r*, 'kamp'. Det finst også i andre germanske språkområde som til dømes Schwanhild, Swanhilda og Swanhilde.

Svanhild har norsk namnedag den 13. februar.

Andre former av namnet er Svanhilda, Svanhilde og Sunilda. Den norrøne forma av namnet var Svanhildr. Den islandske forma er Svanhildur, med kortforma Svana. Schwanhild og Swanhild er nokre tyske former.

## Bruk

Namnet har vore i bruk i Noreg på heile 1900-talet, med ein topp rundt 1930, då opptil 0,4 % av jentebarn kunne få namnet. Det var 2&nbsp;702 norske kvinner som heitte Svanhild i 2009.

## Kjende namneberarar
* Swanachild eller Swanahild av agilulfingarane, kona til frankarkongen Karl Martell som levde på 700-talet
* Swanhilde av Ungarnmark (d. 1120), austerriksk markgrevinne gift med markgreve Ernst av Austerrike 
* Svanhild Øysteinsdotter (Svanhildi Eysteinsdóttir), kona til Harald Hårfagre som levde på 800-talet
* Svanhild Hartvigsen (fødd Hansen, 1929-2010), «Ørnejenta» som skal ha blitt teken i ørnerovet på Leka i 1932 
* Svanhild Sponberg, norsk handballspelar
### I kulturen
Svanhild var dottera til helten Sigurd og Gudrun i *[[Völsungasagaen]]*. 

Swanhilda er hovudrollen i balletten *[[Coppélia]]*, opphavleg dansa av Giuseppina Bozzachi og koreografert av Arthur Saint-Léon.

## Sjå òg
* Galeasen «Svanhild»

## Kjelder

----
* *Delar av denne artikkelen bygger på «[[:nb:Svanhild|Svanhild]]» frå , og «[[:en:|Svanhild]]» frå  den 14. februar 2009.*
Svanaug

**Svanaug** er eit kvinnenamn avleidd av **Svanlaug**, som er sett saman av dei norrøne orda *svanr*, 'svane', og *laugr*, 'lovnad'. 

Svanaug har norsk namnedag den 13. februar.

Begge formene av namnet er lite utbreidde. I 2009 var det 93 norske kvinner som heitte Svanaug og 27 som heitte Svanlaug.

## Kjende namneberarar
* Svanaug Fjær (f. 1961), norsk samfunnsforskar
* Anne Svanaug Haugan, norsk musikar

## Kjelder

----
* *Denne artikkelen bygger på «[[:nb:Svanaug|Svanaug]]» frå , den 14. februar 2009.*
Raudforskuving

**Raudforskuving** eller **raudforskyving** er ei lenging av elektromagnetiske bølgjer. Lenginga kan henda grunna dopplereffekt, ekspansjonen til universet eller gjennom passering av tyngdefelt.

Når universet ekspanderer, vil galaksar lengre borte ha større raudforskuving (**z**) av di dei er på veg bort frå jorda med ein større fart enn det galaksane som ligg nærare er. Slik vil òg lysbølgjene verta strekte meir ut, som i dopplereffekten. Motsett av raudforskuving er blåforskuving, som til dømes hender når eit objekt er på veg mot ein.

Dei mest raudforskovne fotona finn ein i den kosmiske bakgrunnsstrålinga, der fotona har vore på veg sidan universet vart gjennomsynleg rundt 300 000 år etter Big Bang. Dei har ei raudforskuving på z = 1000, noko som tyder at dei er vortne strekte 1000 gonger under den 13 milliardar år lange ferda.

## Bakgrunnsstoff

## Kjelder

* *Denne artikkelen byggjer på artikkelen «redshift» s. 336-337 i *'Philip's Astronomy Encyclopedia*' utgjeven i [[2002]].*
ESPN Classic

**ESPN Classic** var ein amerikansk sportskanal som sende reprisar av klassiske idrettshendingar og dokumentarar om idrettsutøvarar. Kanalen starta i 1995 som **Classic Sports Network**, 2 år seinare vart kanalen kjøpt opp av ESPN og fekk namnet *ESPN Classic*. Kanalen vart lagd ned den 1. januar 2022. 

## Kjelder

## Bakgrunnsstoff

* Offisiell nettstad
Motors TV

**Motors TV** var ein fransk sportskanal som sende dokumentarar og nyhende om motorsport og bilar og dekkjer ei rekkje billøp. Kanalen sender 24 timar i døgnet med kommentering på engelsk. Kanalen starta med sendingar 1. september 2000. I Noreg er Motors TV tilgjengeleg hjå digitaltv-leverandøren Canal Digital. Opphavleg var kanalen ein del av programpakka Sport Select, men vart i september 2009 inkludert i både Family og Entertain. 30. september 2018 blei kanalen avikla, då selskapet bak kanalen gjekk konkurs.

## Kjelder


## Bakgrunnsstoff
*
Viasat Motor

**Viasat Motor** er en skandinavisk sportskanal som vart lansert den 17. oktober 2008. Kanalen tilhøyrer Viasat og har hovudkvarter i England.

Kanalen fokuserer på Formel 1, Nascar, GP2, WRC og Grand Prix motorcycle racing.

## Referansar

## Bakgrunnsstoff
* Offisiell nettstad
HD

**HD** kan mellom anna syne til

* Forkorting for *High Definition*, høg oppløysing, som til dømes i høgoppløysingsfjernsyn
* Ei forkorting for Harley-Davidson
* Ei forkorting for hofteleddsdysplasi hos hund
* Lagringsmediet platelager eller harddisk
* i astronomi forkorting for Henry Draper, som vert nytta som stjernenemning i Henry Draper-katalogen.
Sportskanal

Ein **sportskanal** er ein radio- eller fjernsynskanal som berre, eller i hovudsak, sender sportsrelaterte program. Slike program kan vere
sportsrelaterte nyhende og overføring av idrettsarrangement, men også dokumentarar om idrettar, hendingar og personar innan idretten.

## Døme på kjende sportskanalar
* Canal+ Sport
* ESPN
* Eurosport
* TV 2 Sport
* Viasat Sport
Nicolas Appert

**Nicolas Appert** () var ein fransk oppfinnar. Han er kjend som oppfinnaren av hermetikken. Han stifta verda fyrste hermetikkfabrikk.

## Bakgrunnsstoff

* Appert i appert-aina.com.
Diskografien til The Rolling Stones

**Diskografien** til The Rolling Stones omfattar både studioalbum, konsertalbum, singlar og samleplater. The Rolling Stones har gjeve ut 22 studioalbum i Storbritannia (24 i USA), åtte konsertalbum og mange samlingar. Totalt har dei seld over 200 millionar plater over heile verda. Det siste albumet deira, *[[A Bigger Bang]]*, kom i 2005. Ni av albuma nådde toppen av albumlista i USA og i Storbritannia. Fem av albuma toppa VG-lista.
Dei første albuma til Stones frå 1964 til 1967 vart opphavleg gjeve ut på Decca Records i Storbritannia og London Records i USA, og hadde ofte forskjellig innhald. Det siste studioalbumet deira, *[[Hackney Diamonds]]*, kom i oktober 2023. 
 
## Studioalbum
Det var vanleg i musikkindustrien før 1967 at britiske plater hadde eit anna innhald då dei kom ut på den amerikanske marknaden. I somme tilfelle hadde dei amerikanske utgåvene forskjellig innhald, men stundom kunne òg tittelen på plata vere forskjellig. Dei første fem Rolling Stones-albuma vart omgjort til åtte LP-ar for den amerikanske marknaden ved at singlar som ikkje kom på albuma i Europa vart tekne med. Etter at The Beatles insisterte på at deira magnum opus, *[[Sgt. Pepper’s Lonely Hearts Club Band]]*, skulle vere identisk over heile verda, endra denne praksisen seg raskt. Rolling Stones-plata *[[Their Satanic Majesties Request]]* frå 1967 vart den første som vart nett lik på begge sider av Atlanteren og frå den tid vart det slik med alle platene deira. 
 
### Album

## Samlingar

## Konsertalbum

## Singlar
* I somme tilfelle gjekk B-sida inn på salslistene samstundes med A-sida
 
### 1960-talet

 
### 1970-åra

 
### 1980-åra

 
### 1990-åra

### 2000-åra

 
## Bakgrunnsstoff
* The Complete Works of the Rolling Stones 1962-2008
* Stones7
 
## Kjelder

* *Denne artikkelen bygger på «[[:en:The Rolling Stones discography|The Rolling Stones discography]]» frå , den 14. februar 2009.*
Åge

**Åge** og **Aage** er opphavleg danske mannsnamn avleidde frå det norrøne namnet *Áki*, som er ei kjæleform av **anu<small>R</small>* og tyder 'far'/'liten far'. *Aki* er ei gammaldansk form av namnet. I Danmark var *Aage* eit svært populært namn på gutebarn fødde på fyrste halvdel av 1900-talet. Åke er den svenske forma av namnet.

Åge og Åke har norsk namnedag den 8. mai.

## Bruk
Namnet har vore kjent i Noreg sidan 1200-talet. I 2009 var det 4559 menn som heitte Åge og 1699 menn som heitte Aage i Noreg.

## Kjende namneberarar
Personane på lista er ordna kronologisk etter fødselsår.
* Aage Niels Bohr (f. 1922), dansk fysiker
* Åge Storhaug (f. 1938), norsk turnar
* Tor Åge Bringsværd (f. 1939), norsk forfattar
* Åge Danielsen (f. 1942), norsk sosialøkonom
* Åge Starheim (f. 1946), norsk politikar (FrP)
* Aage Hauken (f. 1947), norsk prest og forfattar
* Aage Kvalbein (f. 1947), norsk cellist
* Åge Tovan (f. 1947), lokalpolitikar i Lørenskog
* Åge Aleksandersen (f. 1949), norsk rockeartist
* Aage Andersen (f. 1949), norsk forretningsmann
* Åge Hareide (f. 1953), norsk fotballtrenar
* Åge Simonsen (f. 1959), norsk biolog
* Aage Langhelle (f. 1959), norsk fotograf og målar
* Per Aage Pleym Christensen (f. 1966), norsk redaktør
* Åge Sten Nilsen (f. 1969), norsk rockeartist

## Kjelder

* *Denne artikkelen byggjer på «[[:nb:Åge|Åge]]» frå , den 14. februar 2009.* 
 
### Fotnotar
ESPN America

**ESPN America** var ein europeisk sportskanal eigd av amerikanske ESPN. Kanalen sender amerikanske og canadiske idrettsligaer som MLB, NHL, NFL,CFL og andre ligaer. Kanalen starta sendingane i 2002 som NASN (the North American Sports Network) og vart kjøpt opp av amerikanske ESPN i 2007. Kanalen skifta namn til ESPN America den 1. februar 2009. Han vart lagt ned i 2013.

## Bakgrunnsstoff
* ESPN America
Jagger/Richards

**Jagger/Richards** er eit låtskrivarpartnarskap som består av Mick Jagger og Keith Richards, og som har skrive dei fleste songane til The Rolling Stones.

I tillegg til at dei var eit låtskrivarpartnarskap, har dei òg produserte eller medproduserte fleire Rolling Stones-album under psevdonymet **The Glimmer Twins**.

Manageren deira Andrew Loog Oldham ønskte at dei skulle starte å skrive eigne songar etter at dei hovudsakleg spelte andre sine songar. Den første songen dei skreiv var «As Tears Go By», som dei så gav til Marianne Faithfull. Den første songen dei skreiv som vart gjeven ut som A-side for Rolling Stones var «Tell Me (You’re Coming Back)», frå debutalbumet deira. Songen kom berre ut i USA, der han nådde 24. plass på lista der. Den første sjølvskrivne singelen deira i Storbritannia var «The Last Time» som kom ut i februar 1965.

Sjølv om dei fleste songane tilskriven Jagger/Richards var samarbeid, var nokre av songane som var tilskriven partnarskapet, var somme songar i praksis skrivne aleine, som Jagger med «Sympathy for the Devil» og «Brown Sugar» og Richards med «Happy» og «Before They Make Me Run». Dette er mykje likt partnarskapet Lennon/McCartney, der songane deira òg var skriven i lag eller nærast kvar for seg. 

Ofte har Jagger fokusert på teksten, medan Richards har fokusert på musikken, særleg dei første åra, medan dette har jamna seg meir ut dei siste åra.

## Bakgrunnsstoff
* Den offisielle diskografien til The Rolling Stones
* http://www.timeisonourside.com/songwriting.html
* http://www.uncut.co.uk/music/the_rolling_stones/special_features/8652 

## Kjelder

* *Denne artikkelen bygger på «[[:en:Jagger/Richards|Jagger/Richards]]» frå , den 14. februar 2009.* 
*** oppgav desse kjeldene:*